WESTERN DIGITAL VÉGFELHASZNÁLÓI LICENCSZERZŐDÉS

HA ÖN AZ AMERIKAI EGYESÜLT ÁLLAMOKBAN ÉL (VAGY VÁLLALKOZÁSA ÜZLETVITELÉNEK ELSŐDLEGES HELYE AZ AMERIKAI EGYESÜLT ÁLLAMOKBAN VAN), AKKOR OLVASSA EL EZT A VITARENDEZÉSSEL KAPCSOLATOS TÁJÉKOZTATÓT: A jelen Szerződés rendelkezései szabályozzák az Ön és cégünk között esetleg fennálló követelések rendezésének módját (lásd a lenti 27. pontot), és többek között tartalmaz a viták választottbírósági rendezésére vonatkozó megállapodást és kötelezettséget, amely értelmében – bizonyos kivételekkel – Önnek kötelező erejű választottbírósági eljárásba kell utalnia a velünk szemben fennálló követeléseit, és amely egyben korlátozza is, hogy Ön meddig érvényesítheti a velünk szemben fennálló követeléseit, hacsak a lenti 27. pont (g) bekezdésében foglaltakkal összhangban Ön ki nem vonja magát ez alól. Ha Ön nem vonja ki magát a választottbírósági eljárás alkalmazása alól, akkor kizárólag egyéni alapon érvényesíthet követeléseket velünk szemben, csoportos kereset vagy eljárás keretében nem; továbbá kizárólag egyéni alapon folyamodhat bírósági intézkedésért (akár pénzbeni kártalanításért, akár ideiglenes intézkedésért vagy megállapítási döntésért).

1. FELTÉTELEK ELFOGADÁSA. A jelen Western Digital végfelhasználói licencszerződés (a továbbiakban: „Szerződés”) egy jogi szerződés, ami Ön, mint magánszemély, gazdasági társaság vagy más szervezet munkavállalója vagy képviselője (a továbbiakban „Ön”), valamint a Western Digital Technologies Inc. és kapcsolt vállalkozásai (a továbbiakban együttesen a „WDT”) között jött létre, és amely a WDT által nyilvánosságra hozott, forgalmazott vagy más módon hozzáférhetővé tett szoftver és firmware termékek, szolgáltatások, a kapcsolódó online vagy elektronikus dokumentációk, valamint az elérhető Frissítések (a definíciót lásd lent) (a továbbiakban együttesen: „Szoftverek”), valamint adott esetben a WDT hadvereszközökkel és termékekkel – ideértve a WDT tárolóeszközöket is – való használatra tervezett Szoftverek (a továbbiakban: „Eszközök”) Ön általi igénybevételét szabályozza. A külön licencszerződéssel kísért WDT-szoftverek és szolgáltatások tekintetében a WDT-szoftverek vagy szolgáltatások Ön általi használatát az adott licencszerződés rendelkezései szabályozzák.

KÉRJÜK, OLVASSA EL FIGYELMESEN EZT A SZERZŐDÉST. A JELEN SZERZŐDÉS FELTÉTELEINEK ELFOGADÁSÁT JELZŐ LEHETŐSÉGRE KATTINTVA, VAGY HA TELEPÍTI, AKTIVÁLJA, LEMÁSOLJA VAGY MÁS MÓDON HASZNÁLJA A SZOFTVEREKET, ÖN EGYSZERSMIND KIJELENTI ÉS SZAVATOLJA A WDT FELÉ, HOGY ÖN A JELEN SZERZŐDÉS MEGKÖTÉSÉRE TELJES KÖRŰ JOGOSULTSÁGGAL ÉS HATÁSKÖRREL RENDELKEZIK, ÉS AZT SAJÁT MAGÁRA NÉZVE KÖTELEZŐNEK FOGADJA EL (BELEÉRTVE A HTTPS://WWW.WESTERNDIGITAL.COM/LEGAL/PRIVACY-STATEMENT CÍMEN ELÉRHETŐ ADATVÉDELMI NYILATKOZATOT ÉS A HTTPS://WWW.WESTERNDIGITAL.COM/LEGAL/ACCEPTABLE-USE-POLICY CÍMEN ELÉRHETŐ, ELFOGADHATÓ HASZNÁLATRA VONATKOZÓ SZABÁLYZATOT IS, AMELYEK HIVATKOZÁS ÚTJÁN A JELEN SZERZŐDÉS ELVÁLASZTHATATLAN RÉSZÉT KÉPEZIK), AMI FELTÉTELE ANNAK, HOGY A WDT A JELEN SZERZŐDÉS ALAPJÁN LICENCET BIZTOSÍTSON ÖNNEK.

HA ÖN A JELEN SZERZŐDÉST EGY TÁRSASÁG VAGY MÁS JOGI SZEMÉLY NEVÉBEN KÖTI MEG, AKKOR EGYSZERSMIND KIJELENTI ÉS SZAVATOLJA, HOGY MEGFELELŐ FELHATALMAZÁSSAL RENDELKEZIK ARRA, HOGY A VONATKOZÓ SZERVEZET NEVÉBEN A JELEN SZERZŐDÉST MEGKÖSSE. EBBEN AZ ESETBEN AZ „ÖN” KIFEJEZÉS ÉS AZ EGYÉB, EGYES SZÁM MÁSODIK SZEMÉLYŰ MEGFOGALMAZÁSOK ALATT EGYBEN A VONATKOZÓ SZERVEZET IS ÉRTENDŐ. HA NEM RENDELKEZIK A SZÜKSÉGES FELHATALMAZÁSSAL, ILLETVE HA NEM ÉRT EGYET A JELEN SZERZŐDÉS, AZ ADATVÉDELMI SZABÁLYZAT VAGY AZ ELFOGADHATÓ HASZNÁLATRA VONATKOZÓ SZABÁLYZAT RENDELKEZÉSEIVEL, AKKOR NEM TELEPÍTHETI, AKTIVÁLHATJA, MÁSOLHATJA LE VAGY HASZNÁLHATJA A SZOFTVEREKET BÁRMILYEN MÁS MÓDON.

Ön tudomásul veszi, hogy a jelen Szerződés az Ön és a WDT közötti kötelező erejű jogi szerződésnek minősül, és szabályozza a Szoftverek Ön által történő használatát, függetlenül attól, hogy elektronikus formájú, és fizikailag sem Ön, sem a WDT nem írják alá.

2. A JELEN SZERZŐDÉS MÓDOSÍTÁSA. WDT időről időre frissítheti vagy módosíthatja ezt a szerződést. A jelen Szerződés bármely módosításának elfogadásával Ön ezen módosításokat magára nézve kötelezőnek ismeri el. A módosítás elfogadásának minősül az is, ha Ön a Szoftvereket a vonatkozó módosításról való, észszerű időben megadott tájékoztatás kézhezvételét követően tovább használja.

3. ADATVÉDELMI SZABÁLYZAT. A Szoftverek Ön általi használatával kapcsolatosan olvassa el Adatvédelmi szabályzatunkat, hogy többet tudjon meg arról, hogyan kezeljük és védjük személyes adatait, amikor a Szoftvereket használja. Az Adatvédelmi szabályzat a Szerződés részét képezi és annak hatálya alá tartozik, és Ön a jelen Szerződés elfogadásával egyszersmind az Adatvédelmi szabályzat rendelkezéseit is kötelezőnek fogadja el magára nézve, valamint beleegyezik, hogy a személyes adatait cégünk annak rendelkezéseivel összhangban felhasználja. Az Adatvédelmi szabályzat mindenkor hatályos változatát a https://www.westerndigital.com/legal/privacy-statement webcímen tekintheti meg.

4. ELFOGADHATÓ HASZNÁLATRA VONATKOZÓ SZABÁLYZAT. Olvassa el az Elfogadható használatra vonatkozó szabályzatunkat, hogy megismerje a Szoftverek használata (és esetlegesen a WDT által Önnek biztosított szolgáltatások igénybevétele) során fennálló felelősségét. Az Elfogadható használatra vonatkozó szabályzat a jelen Szerződés részét képezi és annak hatálya alá tartozik, és a Szerződés elfogadásával Ön egyszersmind az Elfogadható használatra vonatkozó szabályzat rendelkezéseit is kötelezőnek fogadja el magára nézve. Az Elfogadható használatra vonatkozó szabályzat mindenkor hatályos változatát a https://www.westerndigital.com/legal/acceptable-use-policy webcímen tekintheti meg.

5. SZOFTVERLICENC. Ön mindössze licencet kap a Szoftverek használatára, és nem megvásárolja azokat. Feltéve, hogy Ön folyamatosan betartja a jelen Szerződés rendelkezéseit, a WDT korlátozott, nem kizárólagos, nem átruházható, allicencbe nem adható, visszavonható licencet biztosít Önnek a Szoftverek kizárólag belső célokból való használatára, valamint arra, hogy a Szoftverekből észszerű számú másolatot készíthessen, kizárólag a Szoftverek jelen Szerződésben megengedett módon történő használatának céljából.

6. A HASZNÁLAT KORLÁTOZÁSA. Ön vállalja, hogy a Szoftvereket felelős módon használja, és a jelen Szerződésben kifejezetten engedélyezett esetek kivételével vállalja, hogy Ön, illetve az Ön engedélyével bármely más fél nem: (a) másolja le, terjeszti, terheli meg, értékesíti, adja bérbe, kölcsön vagy allicencbe, illetve adja tovább, teszi közzé vagy osztja meg egyéb módon harmadik féllel a Szoftvereket; (b) módosítja, fordítja le vagy adaptálja a Szoftvereket, vagy készít azok alapján származékos művet; (c) fejti vissza vagy bontja alkotóelemeire a Szoftvereket, töri fel azok titkosítását vagy kísérli meg kinyerni azok forráskódját; (d) használja fel a Szoftvereket bármilyen jogellenes, illetve a jogszabályokat vagy szabályozásokat sértő módon; (e) használja fel a Szoftvereket oly módon, amely bármely más fél jogait (ideértve a szerzői jogot, védjegyjogokat, üzleti titokhoz való jogot és szabadalmi jogokat is) vagy az érintett joghatóságok alkalmazandó jogszabályait (ideértve a rágalmazással, becsületsértéssel, obszcenitással és a magánélethez való joggal kapcsolatos szerződésen kívüli károkozásra vonatkozó jogszabályokat is) sértené; (f) kísérli meg bármilyen módon vagy eszközzel megkerülni vagy hatástalanítani a Szoftvereket vagy azok bármely technológiai jellemzőjét vagy intézkedését, beleértve a hozzáférés szabályozását és a szerzőijog-védelmi mechanizmusokat is; (g) távolítja el vagy módosítja a Szoftverekben megjelenő, a Szoftvereken feltüntetett vagy a Szoftverekkel összefüggésben használt védjegyek, logók, szerzői jogi vagy más, védett jogokra vonatkozó tájékoztatások, jelmagyarázatok, szimbólumok vagy címkék bármelyikét; (h) használja ki a Szoftvereket nem engedélyezett módon (beleértve a szoftvervírusok vagy bármilyen más, számítógépes szoftverek vagy hardverek megzavarására, megsemmisítésére vagy funkcióinak korlátozására tervezett számítógépes kód, fájl vagy program továbbítását is); (i) zavar vagy terhel meg, illetve terhel túl bármilyen szervert, hálózatot, rendszert vagy más eszközt a Szoftverek Ön általi használatával; (j) használja a Szoftvereket rendeltetésellenes vagy visszaélésszerű módon (ideértve az Elfogadható használatra vonatkozó szabályzatunkban ekként meghatározott módokat is; lásd a fenti 4. pontot); vagy (k) használja fel a Szoftvereket arra, hogy fenyegető, bántalmazó, zaklató, káros, erőszakos, pornográf, obszcén, jogellenes károkozást megvalósító, rágalmazó, becsületsértő, más magánéletét sértő, gyalázkodó, diszkriminatív, sértő, gyűlöletbeszédnek minősülő, megfélemlítő, bomlasztó vagy egyébként kifogásolható tartalmakhoz férjen hozzá, illetve ilyeneket töltsön fel, tároljon, osszon meg, tegyen közzé, továbbítson, jelenítsen meg vagy bocsásson mások rendelkezésére más módon.

Ön köteles haladéktalanul értesíteni a WDT-t a PSIRT@WDC.COM e-mail-címen, ha tudomást szerez a Szoftverekkel kapcsolatos bármiféle biztonsági problémáról. A biztonsági bejelentésekkel kapcsolatban további információt a https://www.westerndigital.com/support/productsecurity weboldalon talál.

7. JOGFENNTARTÁS. Ön tudomásul veszi, hogy a Szoftverek szerzői jogi, tulajdonjogi és egyéb szellemi alkotásokhoz fűződő jogi oltalom alatt állnak. A WDT és a harmadik fél licenctulajdonosok (a WDT részére licencbe adók) (a továbbiakban „Licenctulajdonosok”) a Szoftverekre vonatkozó valamennyi jog (ideértve a szellemi alkotásokhoz fűződő bármely jogot), jogcím és érdekeltség tekintetében fenntartják tulajdonjogukat. Minden jog, amelyet kifejezetten nem engedtek át Önnek, továbbra is a WDT-t és a Licenctulajdonosokat illeti meg. Ön köteles tartózkodni minden olyan magatartástól, ami a WDT-t vagy a Licenctulajdonosokat illető, a Szoftverekkel kapcsolatos jogokat bármiféle módon sértené vagy azok fennállását megkérdőjelezné.

8. AZ ÖN ÁLTAL BIZTOSÍTOTT VISSZAJELZÉSEK FELHASZNÁLÁSA. Ha visszajelzést vagy javaslatokat küld nekünk a Szoftverekkel kapcsolatban, akkor a WDT a vonatkozó jogszabályok és szabályozások szerinti esetleges korlátozások figyelembevételével az ilyen visszajelzéseket, illetve javaslatokat bármilyen célra felhasználhatja anélkül, hogy Ön felé bármiféle kötelezettsége keletkezne.

9. SZOFTVERFRISSÍTÉSEK; AUTOMATIKUS FUNKCIÓK. Ön tudomásul veszi, hogy a WDT nem köteles, de időről időre jogosult a Szoftverekhez kapcsolódó frissítéseket kiadni, ideértve többek között a hibajavításokat, patcheket, frissítéseket, funkciókiegészítéseket vagy -bővítményeket, bővítőmodulokat és új verziókat (a továbbiakban együttesen „Frissítések”). A Szoftverek az interneten keresztül automatikusan kapcsolatot létesíthetnek a WDT vagy valamely harmadik fél szervereivel az elérhető Frissítések keresése érdekében. A Frissítések letöltése és telepítése az Ön eszközére történhet automatikusan vagy manuálisan. A jelen Szerződés elfogadásával és a Szoftverek használatával Ön hozzájárul a fentiek szerinti automatikus Frissítések fogadásához.

10. INTERNETELÉRÉS; A SZOFTVEREK RENDELKEZÉSRE ÁLLÁSA. A Szoftverek némelyikének használatához szükség lehet internet-hozzáférésre. Ön felel azért, hogy az érintett Szoftverek Ön általi használatával kapcsolatosan gondoskodjon az internet-hozzáféréshez és az internethasználathoz szükséges eszközök és engedélyek beszerzéséről és kifizetéséről. A Szoftverek a beütemezett karbantartások, terven felüli sürgősségi karbantartások vagy más, cégünk észszerű ellenőrzésén kívül eső okok (ideértve azt is, ha nem tudunk hozzáférni az internethez) miatt ideiglenesen elérhetetlenek lehetnek.

11. REGISZTRÁCIÓ. A Szoftverek vagy az Eszköz regisztrációját célzó folyamat részeként a WDT a regisztrációhoz kapcsolódó adatok – pl. név, e-mail-cím, felhasználónév vagy jelszó – megadására kérheti Önt. Ezeknek az információknak a megadásával Ön egyszersmind hozzájárul ahhoz, hogy a WDT azokat az Adatvédelmi szabályzatban (lásd a fenti 3. pontot) foglaltakkal összhangban gyűjtse és felhasználja a Szoftverekkel vagy a Szoftverekkel együtt megvásárolt bármely Eszközzel kapcsolatos, nem promóciós jellegű közlemények megküldése céljából, ideértve az Ön fiókjával és tranzakcióival, a Frissítések rendelkezésre állásával, termékvisszahívással, biztonsági problémákkal vagy szabályzataink, illetve szerződési feltételeink módosításával kapcsolatos értesítéseket is. Ön felel a felhasználóneve, jelszava és fiókja bizalmas jellegének megőrzéséért, továbbá minden olyan tevékenységért, amely az Ön felhasználóneve és jelszava, illetve fiókja felhasználásával történik. Ön felel továbbá az Ön által a fiókjával kapcsolatosan megadott információk pontosságáért és naprakészségéért. Ön felel bármely adat olyan elvesztéséért, ellopásáért vagy megsemmisüléséért, amely azért következett be, mert Ön a jelen kötelezettségeit elmulasztotta.

12. MEGERŐSÍTŐ NYILATKOZATOK A SZOFTVEREK HASZNÁLATÁVAL KAPCSOLATBAN. A Szoftverek telepítésével, aktiválásával, lemásolásával vagy más módon történő felhasználásával Ön egyszersmind nyilatkozik arról, hogy (a) betöltötte tizennyolcadik (18.) életévét (vagy ha az Ön lakóhelye szerinti országban a nagykorúság korhatára nem tizennyolc (18) év, akkor a nagykorúság ebben az országban érvényes korhatárát), (b) Ön teljeskörűen jogosult és képes arra, hogy a jelen Szerződést megkösse, és az abban foglaltakat betartsa, valamint (c) a Szoftverek Ön által történő használata a vonatkozó jogszabályokat és előírásokat nem sérti. A Szoftvereket nem tizenhárom (13) éven aluli gyermekek általi használatra szántuk, ezért ha Ön tizenhárom (13) éven aluli személy, akkor nem jogosult a Szoftverekhez hozzáférni, illetve azokat használni. Ha Ön regisztrált egy fiókot, és a tudomásunkra jut, hogy használja a Szoftvereket annak ellenére, hogy még nem töltötte be a tizenharmadik (13.) életévét, akkor a fiókját megszüntetjük.

13. A SZOFTVEREK CÉGÜNK ÁLTALI KEZELÉSE; A FELHASZNÁLÓ SZERZŐDÉSSZEGŐ MAGATARTÁSA. Amennyiben a vonatkozó jogszabályok ezt lehetővé teszik, fenntartjuk a jogot (de nem vagyunk kötelesek) arra, hogy: (a) a Szoftverek Ön által történő használatát nyomon kövessük vagy utólag ellenőrizzük a jelen Szerződés esetleges megszegéseinek azonosítása, valamint a szabályzatainknak és irányelveinknek való megfelelés ellenőrzése érdekében; (b) feljelentést tegyünk a bűnüldöző szerveknél bárki ellen, aki a jelen Szerződést megszegi, és a bűnüldöző szervekkel a jelen Szerződést megszegő személyek felelősségre vonásában együttműködjünk; (c) jogi lépéseket tegyünk bárki ellen, aki a jelen Szerződést megszegi; (d) előszűrjük vagy elutasítsuk az Ön tartalmainak bármelyikét vagy azok bármely részét, korlátozzuk a hozzáférést azokhoz vagy azok elérhetőségét, azokat eltávolítsuk, töröljük vagy megszerkesszük, illetve az azokhoz való hozzáférést megszüntessük, vagy az Ön Szoftverekhez való hozzáférését korlátozzuk vagy adott esetben megszüntessük, amennyiben az műszakilag megvalósítható, ha úgy találjuk, hogy az Ön tartalmai sértik a jelen Szerződést, illetve a szabályzatainkat vagy irányelveinket, vagy egyébként kifogásolhatók; (e) a Szoftverek Ön általi használatát a cégünk és harmadik felek érdekeinek és tulajdonának védelmét, illetve a Szoftverek megfelelő működésének elősegítését célzó módon menedzseljük; (f) felhasználóinkat és tagjainkat szűrjük, illetve az általuk tett nyilatkozatokat megkíséreljük ellenőrizni; valamint (g) az Ön és más felhasználók közötti problémákat nyomon követjük, illetve az Ön és mások hozzáférését a jelen Szerződés megszegése esetén megszüntessük vagy letiltsuk.

14. A FIÓKJÁHOZ ÉS TARTALMAIHOZ VALÓ HOZZÁFÉRÉS. Amennyiben a vonatkozó jogszabályok ezt lehetővé teszik, Ön tudomásul veszi, elfogadja és hozzájárulását adja ahhoz, hogy a WDT adott esetben az Adatvédelmi szabályzatban foglaltakkal összhangban hozzáférjen a fiókadataihoz és tartalmaihoz, valamint azokat megőrizze és másokkal közölje, ha erre jogszabály kötelezi, vagy ha jóhiszeműen úgy véli, hogy az adott hozzáférésre, megőrzésre vagy közlésre észszerű módon szükség van: (a) valamely jogi eljárásnak való megfeleléshez; (b) a jelen Szerződés érvényesítéséhez; (c) az olyan követelésekre való reagáláshoz, amelyek szerint az Ön tevékenysége harmadik felek jogait sérti; (d) az Ön ügyfélszolgálati kéréseire való reagáláshoz; vagy (e) a WDT, annak felhasználói vagy a nagyközönség jogainak, tulajdonának vagy személyes biztonságának védelméhez.

15. SZOLGÁLTATÁSOK MEGOSZTÁSA; ADATGYŰJTÉS. Egyes Szoftverek fájlmegosztási szolgáltatásokat is kínálnak, amelyek lehetővé teszik, hogy Ön különböző tartalmakat oszthasson meg más felhasználókkal. Ezek használata során bizonyos Önre vonatkozó információkat is megjeleníthetnek (például név, e-mail cím, felhasználónév). A fentiek szerinti fájlmegosztó szolgáltatásokat nyújtó Szoftverek használatával Ön beleegyezik abba, hogy adatait ezen célból megoszthassák. Ezen túlmenően, a Szoftverek tartalmazhatnak olyan automatikus kommunikációs beállításokat is, amelyek a Szoftverek működésével összefüggő bizonyos információkat továbbítanak a WDT és a WDT megbízásából eljáró harmadik fél adatelemző szolgáltatók részére. A WDT által Önről gyűjtött, illetve az Ön által a WDT részére a Szoftverekkel kapcsolatban egyébként átadott információk WDT általi felhasználására az Adatvédelmi szabályzat (lásd a fenti 3. pontot) rendelkezései érvényesek.

16. HARMADIK FÉL TARTALOMSZOLGÁLTATÓK ÉS SZOLGÁLTATÁSNYÚJTÓK. A Szoftverek lehetővé tehetik az Ön számára, hogy harmadik felek szoftvereihez, szolgáltatásaihoz, weboldalaihoz vagy tartalmaihoz (a továbbiakban együttesen: „Harmadik Féltől Származó Tartalom”) férjen hozzá, valamint azokat használja. Ön tudomásul veszi, hogy minden Harmadik Féltől Származó Tartalom az érintett harmadik fél tulajdonát képezi, és szerzői jogvédelem, illetve egyéb, szellemi alkotásokhoz fűződő jogokra vonatkozó oltalom alatt állhat. A Harmadik Féltől Származó Tartalmat Ön nem használhatja fel olyan módon, amelyet a Harmadik Féltől Származó Tartalmat Önnek biztosító szolgáltatásnyújtó (a továbbiakban: „Szolgáltatásnyújtó”) vagy a Harmadik Féltől Származó Tartalom tulajdonosa nem engedélyezett. Ön tudomásul veszi továbbá, hogy bizonyos Harmadik Féltől Származó Tartalmak elérése, a hozzájuk tartozó hozzáférési vagy használati jog megszerzése érdekében Ön kötelezhető arra, hogy külön megállapodást kössön az érintett Szolgáltatásnyújtóval vagy a Harmadik Féltől Származó Tartalom tulajdonosával, vagy hogy betartsa a Szolgáltatásnyújtó felhasználási szabályzatát. Az Ön felelőssége biztosítani, hogy a Szoftverek használatával kapcsolatban a Harmadik Féltől Származó Tartalomhoz való hozzáférés, annak reprodukciója, megjelenítése vagy más módon történő felhasználása ne sértse harmadik felek szellemi tulajdonhoz fűződő jogait.

17. HARMADIK FÉLTŐL SZÁRMAZÓ ESZKÖZÖK. Bizonyos esetekben a Szoftverek a WDT-n kívüli harmadik felek által gyártott eszközökön működnek (a továbbiakban „Harmadik Féltől Származó Eszközök”). Ön tudomásul veszi, hogy a WDT ezen Harmadik Féltől Származó Eszközök minősége vagy tulajdonságai tekintetében semmiféle vállalást nem tesz és szavatosságot nem vállal. Ön tudomásul veszi továbbá, hogy a WDT bizonyos Harmadik Féltől Származó Eszközök kapcsán támogatást nyújthat, míg más Harmadik Féltől Származó Eszközök tekintetében ilyen támogatást nem biztosít. A WDT nem vállal garanciát arra nézve, hogy a Szoftverek bármely Harmadik Féltől Származó Eszközzel kompatibilisek, azzá válnak vagy a jövőben is azok maradnak.

18. MEGSZÜNTETÉS. A JELEN SZERZŐDÉS EGYÉB RENDELKEZÉSEI, VALAMINT A JOGSZABÁLYOK, ILLETVE MÉLTÁNYOSSÁG ALAPJÁN MINKET ILLETŐ ESETLEGES EGYÉB JOGORVOSLATI LEHETŐSÉGEK KORLÁTOZÁSA NÉLKÜL FENNTARTJUK A JOGOT, HOGY SAJÁT DÖNTÉSÜNK SZERINT, ELŐZETES ÉRTESÍTÉS VAGY KÖTELEZETTSÉGVÁLLALÁS NÉLKÜL FELMONDJUK A JELEN SZERZŐDÉST, MEGSZÜNTESSÜK AZ ÖN FIÓKJÁT, MEGTAGADJUK A SZOFTVEREK ELÉRÉSÉT ÉS HASZNÁLATÁT, ILLETVE MÓDOSÍTSUK VAGY MEGSZÜNTESSÜK A SZOFTVEREKET VAGY AZOK BÁRMELY RÉSZÉT. Felmondásra adhatnak okot az alábbiak: (a) ha Ön megszegi a jelen Szerződésben foglalt valamely nyilatkozatát, kötelezettségvállalását vagy egyezséget; (b) ha megszegi a jelen Szerződést vagy bármely szabályzatunkat vagy irányelvünket; (c) ha Ön arra kér minket, hogy érvénytelenítsük vagy szüntessük meg a fiókját; (d) ha valamely bűnüldöző, igazságszolgáltatási vagy más állami szerv erre kér vagy utasít minket; (e) ha Ön megszegi a vonatkozó jogszabályok vagy szabályozások bármelyikét; (f) ha a Szoftverek Ön részére való biztosítása jogellenes vagy azzá válhat; (g) váratlan műszaki vagy biztonsági problémák; valamint (h) ha Ön nem fizeti meg a Szoftverekkel kapcsolatosan felénk fennálló díjtartozását, azzal, hogy nem jelentős mértékű szerződésszegés esetén a WDT csak azt követően jogosult felmondani a Szerződést, hogy értesítés útján felszólította Önt a szerződésszegés észszerű határidőn belül való kijavítására. Ezenfelül a WDT akkor is megszüntetheti az Ön fiókját, ha a Szoftverek, illetve azok bármely részének általános működtetése megszűnik. Ha úgy döntünk, hogy megszüntetjük a Szoftverek működtetését, erről észszerű időben, előre értesíteni fogjuk. A megszűnést követően Ön köteles a jelen Szerződés szerinti Szoftverek használatával felhagyni, és azok minden másolati példányát megsemmisíteni.

A jelen Szerződés 3., 6., 7., 8., 11., 13., 14., 15., 18., 19., 20., 24., 25., 26., 27., 30., 31., 32., 33., 34., 35., 37., 38., és 39. pontja, valamint a Szerződés egyéb, annak megszűnése utáni időszakra vonatkozó rendelkezést tartalmazó pontjai a jelen Szerződés megszűnését követően is hatályosak és végrehajthatók maradnak.

19. SZAVATOSSÁG KIZÁRÁSA.

a. EGYES JOGHATÓSÁGI TERÜLETEKEN NEM MEGENGEDETT A VÉLELMEZETT SZAVATOSSÁGOK, VALAMINT A KÖTELEZŐ FOGYASZTÓI GARANCIÁK KIZÁRÁSA, ILLETVE A VÉLETLEN VAGY KÖVETKEZMÉNYI KÁROKÉRT VALÓ FELELŐSSÉG KORLÁTOZÁSA, EZÉRT ELŐFORDULHAT, HOGY A LENTI KORLÁTOZÁSOK KÖZÜL EGYESEK NEM VONATKOZNAK ÖNRE. EZEKEN A JOGHATÓSÁGI TERÜLETEKEN A WDT FELELŐSSÉGE A JOGSZABÁLYOK ÁLTAL MEGENGEDETT LEGNAGYOBB MÉRTÉKBEN KORLÁTOZOTT. A WDT A SZOFTVEREK BIZTOSÍTÁSA SORÁN AZ ELVÁRHATÓ SZAKÉRTELEMMEL ÉS GONDOSSÁGGAL JÁR EL. A LENTI FELELŐSSÉGKIZÁRÁSOK EZT A KIFEJEZETT SZAVATOSSÁGOT NEM KORLÁTOZZÁK.

b. AMENNYIBEN A VONATKOZÓ JOGSZABÁLYOK EZT LEHETŐVÉ TESZIK, A SZOFTVEREK ÉS A KAPCSOLÓDÓ ALKOTÓELEMEK ÉS INFORMÁCIÓK BIZTOSÍTÁSA A MINDENKOR RENDELKEZÉSRE ÁLLÓ ÁLLAPOTUKBAN TÖRTÉNIK, BÁRMIFÉLE SZAVATOSSÁG VÁLLALÁSA NÉLKÜL, ÉS A WDT ÉS LICENCTULAJDONOSOK KIFEJEZETTEN KIZÁRNAK MINDEN KIFEJEZETT VAGY VÉLELMEZETT SZAVATOSSÁGOT, BELEÉRTVE A FORGALOMKÉPESSÉGRE, AZ ADOTT CÉLRA VALÓ MEGFELELŐSÉGRE ÉS A JOGSÉRTÉSEK HIÁNYÁRA VONATKOZÓ VÉLELMEZETT SZAVATOSSÁGOT ÉS A JOGSZAVATOSSÁGOT IS. ÖN TUDOMÁSUL VESZI, HOGY A WDT NEM GARANTÁLJA A SZOFTVEREK FOLYAMATOS ÉS MEGSZAKÍTATLAN MŰKÖDÉSÉT, IDŐSZERŰSÉGÉT, BIZTONSÁGÁT, MEGBÍZHATÓSÁGÁT, HIBA- ÉS VÍRUSMENTESSÉGÉT, TOVÁBBÁ SEMMIFÉLE SZAVATOSSÁGOT NEM VÁLLAL A SZOFTVEREK HASZNÁLATÁVAL ELÉRT EREDMÉNYEKÉRT, ÉS AZ ÖN ÁLTAL A WDT-TŐL VAGY A SZOFTVEREKEN KERESZTÜL MEGSZERZETT INFORMÁCIÓK ÉS TANÁCSOK SEM KELETKEZTETNEK SEMMIFÉLE SZAVATOSSÁGOT, A JELEN SZERZŐDÉSBEN KIFEJEZETTEN MEGHATÁROZOTTAK KIVÉTELÉVEL. A WDT ANNAK IRÁNYÁTÓL FÜGGETLENÜL NEM FELEL A SZOFTVERT ÉRINTŐ ADATÁTVITEL MEGSZAKADÁSÁÉRT VAGY MEGSZŰNÉSÉÉRT.

c. A SZOFTVEREK HASZNÁLATÁVAL ÉS AZOK TELJESÍTMÉNYÉVEL KAPCSOLATOS MINDEN KOCKÁZAT ÖNT TERHELI. ÖN TUDOMÁSUL VESZI ÉS ELFOGADJA, HOGY A SZOFTVEREK HASZNÁLATA RÉVÉN BÁRMINEMŰ SZOFTVER, ANYAG VAGY ADAT LETÖLTÉSE, VAGY EGYÉB MÓDON TÖRTÉNŐ MEGSZERZÉSE AZ ÖN DÖNTÉSE ALAPJÁN ÉS AZ ÖN KOCKÁZATÁRA TÖRTÉNIK, ÉS KIZÁRÓLAG ÖN FELEL A SZÁMÍTÓGÉPÉNEK, ESZKÖZÉNEK, RENDSZERÉNEK VAGY HÁLÓZATÁNAK EBBŐL EREDŐ BÁRMIFÉLE KÁROSODÁSÁÉRT, IDEÉRTVE AZ ADATVESZTÉST VAGY ADATSÉRÜLÉST IS. A SZAVATOSSÁG FENTIEK SZERINTI KIZÁRÁSA AZ ESZKÖZÖK HASZNÁLATÁVAL ÖSSZEFÜGGŐ SZAVATOSSÁGI KÖTELEZETTSÉGEKET NEM ÉRINTI, NEM MÓDOSÍTJA, ILLETVE ILYEN SZAVATOSSÁGI KÖTELEZETTSÉGET NEM KELETKEZTET.

d. AMENNYIBEN A VONATKOZÓ JOGSZABÁLYOK EZT LEHETŐVÉ TESZIK, A WDT SEMMIFÉLE KÖTELEZETTSÉGET NEM VÁLLAL ÉS MINDEN SZAVATOSSÁGI FELELŐSSÉGET KIZÁR A HARMADIK FÉLTŐL SZÁRMAZÓ TARTALMAK ÉS HARMADIK FÉLTŐL SZÁRMAZÓ ESZKÖZÖK, VALAMINT A SZOLGÁLTATÓK ÉS HARMADIK FÉL TARTALOMTULAJDONOSOK MAGATARTÁSA TEKINTETÉBEN. A WDT NEM FELADATA VIZSGÁLNI VAGY ÉRTÉKELNI A HARMADIK FÉLTŐL SZÁRMAZÓ TARTALOM ÖSSZETÉTELÉT, PONTOSSÁGÁT, TELJESSÉGÉT, IDŐSZERŰSÉGÉT, ÉRVÉNYESSÉGÉT, SZERZŐI JOGTISZTASÁGÁT, JOGSZERŰSÉGÉT, TISZTESSÉGESSÉGÉT, MINŐSÉGÉT VAGY BÁRMELY MÁS JELLEMZŐJÉT. A HARMADIK FÉLTŐL SZÁRMAZÓ TARTALMAK, TOVÁBBÁ A SZOFTVEREKEN KERESZTÜL ELÉRT BÁRMELY EGYÉB ANYAG, TERMÉK VAGY SZOLGÁLTATÁS TEKINTETÉBEN A WDT NEM VÁLLAL SZAVATOSSÁGOT, EZEKET NEM HAGYJA JÓVÁ, NEM VESZI ÁT, ÉS SEM ÖN, SEM BÁRMELY MÁS SZEMÉLLYEL SZEMBEN AZOKÉRT SEMMIFÉLE FELELŐSSÉGET NEM VÁLLAL. ÖN SAJÁT DÖNTÉSE ALAPJÁN ÉS SAJÁT KOCKÁZATÁRA FÉRHET HOZZÁ ÉS HASZNÁLHAT FEL A SZOFTVEREKEN KERESZTÜL BÁRMELY, HARMADIK FÉLTŐL SZÁRMAZÓ TARTALMAT; ENNEK SORÁN ÖN FELELŐS A VONATKOZÓ JOGSZABÁLYOK, ÍGY A VONATKOZÓ HELYI JOGSZABÁLYOK, VALAMINT AZ ADATOK GYŰJTÉSÉRE ÉS AZ ADATVÉDELEMRE VONATKOZÓ JOGSZABÁLYOK BETARTÁSÁÉRT.

e. SEMMILYEN ALVÁLLALKOZÓ, FORGALMAZÓ, KERESKEDŐ, KISKERESKEDŐ, ÉRTÉKESÍTŐ VAGY MÁS SZEMÉLY NEM KAP FELHATALMAZÁST ARRA, HOGY A JELEN SZERZŐDÉST MÓDOSÍTSA VAGY A WDT NEVÉBEN A JELEN SZERZŐDÉSBEN FOGLALTAKTÓL ELTÉRŐ SZAVATOSSÁG- VAGY KÖTELEZETTSÉGVÁLLALÁST VAGY ÍGÉRETET TEGYEN.

20. A FELELŐSSÉG KORLÁTOZÁSA.

a. A FENTI 19. PONT (a) BEKEZDÉSÉBEN FOGLALTAK SÉRELME NÉLKÜL ÉS AMENNYIBEN A JOGSZABÁLYOK EZT LEHETŐVÉ TESZIK, A WDT ÉS A LICENCTULAJDONOSOK SEMMILYEN ESETBEN ÉS SEMMILYEN (SZERZŐDÉS, SZERZŐDÉSEN KÍVÜLI KÁROKOZÁS VAGY EGYÉB) JOGINTÉZMÉNY ALAPJÁN NEM FELELNEK SEM ÖN, SEM HARMADIK FELEK FELÉ: (i) A JELEN SZERZŐDÉSBŐL EREDŐ VAGY AZZAL, ILLETVE A SZOFTVEREK VAGY ESZKÖZÖK ÖN ÁLTALI HASZNÁLATÁVAL VAGY HASZNÁLATRA VALÓ KÉPTELENSÉGÉVEL KAPCSOLATOSAN FELMERÜLŐ BÁRMIFÉLE KÖZVETETT, VÉLETLEN, SPECIÁLIS, PÉLDÁT STATUÁLÓ, KÖVETKEZMÉNYES VAGY BÜNTETŐ JELLEGŰ KÁRÉRT, BELEÉRTVE AZ ELMARADT HASZONBÓL, ÉRTÉKESÍTÉSBŐL VAGY ÜZLETI LEHETŐSÉGBŐL, ILLETVE CÉGÉRTÉK VAGY ADATOK ELVESZTÉSÉBŐL; AZ ÜZLETMENET MEGSZAKADÁSÁBÓL; A SZÁMÍTÓGÉPES RENDSZEREK MEGHIBÁSODÁSÁBÓL VAGY HIBÁS MŰKÖDÉSÉBŐL; AZ ÖN RENDSZERÉNEK MEGFERTŐZŐDÉSÉBŐL VAGY SÉRÜLÉSÉBŐL; A KÉSEDELMEKBŐL, PONTATLANSÁGOKBÓL, HIBÁKBÓL ÉS MULASZTÁSOKBÓL; VALAMINT EGYÉB ANYAGI VESZTESÉGEKBŐL EREDŐ KÁROKAT IS, MÉG AKKOR SEM, HA A WDT ÉRTESÜLT AZ ILYEN KÁROK BEKÖVETKEZÉSÉNEK LEHETŐSÉGÉRŐL; VALAMINT (ii) AZ ÉSZSZERŰ BEFOLYÁSUNKON KÍVÜL ESŐ KÖRÜLMÉNYEKÉRT. A WDT FELELŐSSÉGE AZONBAN A JELEN SZERZŐDÉSSEL VAGY A SZOFTVEREKKEL KAPCSOLATOS KÁROKÉRT SEMMILYEN KÖRÜLMÉNYEK KÖZÖTT NEM HALADHATJA MEG AZ ÖTVEN USD (50 USD) ÖSSZEGET.

b. A JELEN 20. PONT RENDELKEZÉSEI HATÁROZZÁK MEG A JELEN SZERZŐDÉSBŐL EREDŐ KOCKÁZAT MEGOSZTÁSÁT A FELEK KÖZÖTT, ÉS A FELEK E KORLÁTOZÁSOKAT FIGYELEMBE VETTÉK, AMIKOR A SZERZŐDÉS MEGKÖTÉSÉRŐL DÖNTÖTTEK.

c. A FELELŐSSÉGRE VONATKOZÓ FENTI KORLÁTOZÁSOK, KIZÁRÁSOK ÉS JOGLEMONDÁSOK AZ EGYES JOGRENDSZEREKBEN IRÁNYADÓ JOGSZABÁLYOK ÁLTAL MEGENGEDETT LEGTELJESEBB MÉRTÉKBEN ÉRVÉNYESEK, FÜGGETLENÜL ATTÓL, HOGY EZ VALAMELY JOGORVOSLATI LEHETŐSÉG ALAPVETŐ CÉLJÁNAK ELVESZTÉSÉT EREDMÉNYEZI.

d. A WDT A SZOFTVEREK BIZTOSÍTÁSA SORÁN AZ ELVÁRHATÓ SZAKÉRTELEMMEL ÉS GONDOSSÁGGAL JÁR EL. A 20. PONTBAN MEGHATÁROZOTT KORLÁTOZÁSOK NEM ALKALMAZANDÓK OLYAN KÁROK TEKINTETÉBEN, AMELYEK OKA, HOGY (i) A WDT NEM TANÚSÍTOTT ELVÁRHATÓ SZAKÉRTELMET ÉS GONDOSSÁGOT; (ii) A WDT SÚLYOS GONDATLANSÁGA, SZÁNDÉKOS KÖTELEZETTSÉGSZEGÉSE VAGY CSALÁRD MAGATARTÁSA; VAGY (iii) HALÁL, SZEMÉLYI SÉRÜLÉS VAGY EGÉSZSÉGKÁROSODÁS.

21. TÁJÉKOZTATÁS NEW JERSEY-I FELHASZNÁLÓK RÉSZÉRE. A jelen Szerződés egyéb rendelkezéseinek sérelme nélkül, ha a jelen Szerződés 19. vagy 20. pontjának bármely rendelkezése New Jersey joga szerint érvénytelennek, érvényesíthetetlennek vagy semmisnek minősül, akkor az érintett rendelkezés Önre nem érvényes, de a Szerződés fennmaradó része ugyanúgy kötelező erővel bír Önre és a WDT-re nézve. Ezenfelül New Jersey lakosai esetében a felelősségkorlátozás nem érvényes abban az esetben, ha az ügyvédi díjakról, eljárási költségekről és egyéb kártérítésekről törvény rendelkezik. A jelen Szerződés egyéb rendelkezéseinek sérelme nélkül, a jelen Szerződés egyik rendelkezésének sem célja, hogy korlátozza az Ön Truth-in-Consumer Contract, Warranty and Notice Act szerinti jogait, és nem is értelmezhető ekként.

22. TÁJÉKOZTATÁS KALIFORNIAI FELHASZNÁLÓK RÉSZÉRE. A California Civil Code § 1789.3 értelmében a kaliforniai felhasználók jogosultak az alábbi fogyasztói jogi tájékoztatásra. Ha a felhasználónak kérdése vagy panasza van a Szoftverekkel kapcsolatosan, akkor a Western Digital Technologies, Inc. társaság alábbi címére írhatnak nekünk: ATTN: Legal Department, 5601 Great Oaks Parkway, San Jose, CA 95119, U.S.A. A kaliforniai lakos felhasználók postán az 1625 North Market Blvd., Suite N 112, Sacramento, CA 95834 címen vagy telefonon a (916) 445-1254 vagy (800) 952-5210 számon léphetnek kapcsolatba a Kaliforniai Fogyasztóvédelmi Hivatal Fogyasztói Szolgáltatási Részlegének panaszkezelési egységével (Complaint Assistance Unit of the Division of Consumer Services of the California Department of Consumer Affairs).

23. SZERZŐI JOGOK MEGSÉRTÉSÉVEL KAPCSOLATOS KÖVETELÉSEK BEJELENTÉSE ÉS A VELÜK KAPCSOLATOS ELJÁRÁS. Tiszteletben tartjuk a szerzőijog-tulajdonosok azon jogát, hogy szellemi tulajdonuk felhasználását ellenőrizzék, és felhasználóinktól is ugyanezt várjuk el. A WDT üzletpolitikájának része, hogy válaszol a U.S. Digital Millennium Copyright Actnek (az Amerikai Egyesült Államok digitális évezredre vonatkozó szerzői jogi törvénye) és a szellemi tulajdonjogra vonatkozó egyéb alkalmazandó jogszabályok rendelkezéseinek megfelelő, feltételezett jogsértésről tájékoztató bejelentésekre. A válaszadás keretében a WDT eltávolíthatja az érintett anyagot vagy letilthatja a hozzáférést, valamint megszüntetheti azon felhasználók fiókját, akik a WDT vagy mások szerzői jogát vagy más szellemi tulajdonhoz fűződő jogait megsértik, illetve ismételten megsértik. A Szoftverek használatával kapcsolatban olvassa el Szerzői jogi szabályzatunkat, amely a jelen Szerződés részét képezi és annak hatálya alá tartozik. A Szerzői jogi szabályzat legújabb változatát a https://www.westerndigital.com/legal/copyright-policy webcímen bármikor megtekintheti.

24. AZ AMERIKAI EGYESÜLT ÁLLAMOK KORMÁNYZATÁT ÉRINTŐ JOGKORLÁTOZÁSOK. A Szoftverek a 48 C.F.R. § 2.101 szerinti „kereskedelmi elemeket”, és „kereskedelmi számítógépes szoftver” és „kereskedelmi számítógépes szoftver dokumentációja” elemekből állnak (a 48 C.F.R. § 12.212 vagy a 48 C.F.R. § 227.7202 szakaszban foglalt definíciók szerint). Ennek megfelelően, ha a Szoftvereket Ön az Amerikai Egyesült Államok kormányzata vagy annak bármely szerződött partnere képviseletében eljárva használja, úgy a Kormányzat (a Védelmi Minisztérium és szerződött partnerei esetében a 48 C.F.R. § 227.7201 – 48 C.F.R. § 227.7204 rendelkezéseknek, míg egyéb amerikai kormányzati szervek és szerződött partnereik tekintetében a 48 C.F.R. § 12.212 rendelkezésnek megfelelően) a Szoftverek tekintetében kizárólag ugyanazon jogokat szerzi meg, mint bármely egyéb, licencjogot kapott végfelhasználó.

25. NEMZETKÖZI FELHASZNÁLÁS, KIVITELI KORLÁTOZÁSOK. Amennyiben a jogszabályok ezt lehetővé teszik, a WDT semmiféle felelősséget vagy szavatosságot nem vállal arra, hogy a Szoftverek használatra megfelelőek vagy elérhetők abban az országban, ahol Ön azokat használni szeretné. A Szoftverek elérhetőségét bármikor, saját belátásunk szerint, akár részben, akár teljeskörűen korlátozhatjuk a választásunk szerinti bármely személy, földrajzi terület vagy joghatóság tekintetében. Ön tudomásul veszi és elfogadja, hogy a Szoftverek közül néhány (vagy akár az összes) – beleértve a tartalmukat képező anyagokat is – az Amerikai Egyesült Államok exportigazgatási törvényének (U.S. Export Administration Regulations), az Amerikai Egyesült Államok pénzügyminisztériuma alá tartozó Külföldi Vagyonellenőrzési Hivatal („OFAC”) gazdasági szankciókról szóló rendelkezéseinek (U.S. Treasury Department’s Office of Foreign Assets Control Economic Sanctions Regulations), valamint más országok és kormányközi szervezetek (ideértve az Európai Uniót és az ENSZ-t is) kiviteli és szankciós jogszabályainak hatálya alá tartozhat, és a Szoftverek vagy anyagok ezen részeinek az Amerikai Egyesült Államok jogszabályaiba vagy bármely más, vonatkozó jogszabályba ütköző módon történő kivitele tilos. Ön vállalja, hogy a Szoftverek – és az azokból nyert közvetlen eredmények vagy azokon tárolt anyagok – semmilyen részét sem használja fel nukleáris tevékenység, kémiai vagy biológia fegyverek vagy rakétaprojektek során vagy ezek céljára, kivéve, ha azt az Amerikai Egyesült Államok (vagy más érintett ország) kormánya kifejezetten engedélyezte a felhasználást az adott célra vagy projektre. Ön ezúton kifejezetten tudomásul veszi, hogy a Szoftverek, az azok alapját képező információk és technológia, valamint az azokon tárolt adatok és anyagok sem részben, sem egészben, sem közvetlenül, sem közvetve nem tölthetők le, nem exportálhatók, viszontexportálhatók, szállíthatók, ruházhatók át vagy szerezhetők meg olyan országok vagy régiók (illetve ezek polgárai, állampolgárai vagy lakosai) számára, amelyekkel szemben az USA, az EU vagy az ENSZ kereskedelmi embargót tart fent, valamint olyan személyek számára, akik az OFAC különös megjelölésű állampolgárokat és nemkívánatos személyeket tartalmazó listáján (OFAC list of Specially Designated Nationals And Blocked Persons) vagy más hasonló, jogszerű szankciós listán, illetve az USA vagy a Wassenaari Megállapodásban részt vevő más ország kormányzata által létrehozott és fenntartott, „korlátozásokkal és tilalmakkal sújtott személyek” listáján szerepelnek. A Szoftverekhez való hozzáféréssel és azok használatával Ön kifejezetten tudomásul veszi a fentieket, valamint nyilatkozik arról, hogy nem szerepel a fenti listák egyikén sem, továbbá nem polgára, nem állandó vagy ideiglenes lakosa egyik fentiek szerinti országnak sem, és nem áll az érintett országok állampolgárának vagy állandó lakosának irányítása alatt. Ön tudomásul veszi továbbá, hogy a Szoftverek bizonyos funkciói (így például a hitelesítés és a kódolás), valamint az Ön saját anyagai, fájljai, adatai vagy felhasználása szintén kiviteli vagy behozatali tilalom alá eshetnek, és egyúttal kötelezettséget vállal a mindenkor hatályos és irányadó exportálási, importálás és újraexportálási jogszabályok szigorú betartására. Az esetlegesen szükséges exportálási, újraexportálási és importálási engedélyek beszerzéséért kizárólag Ön felel.

26. KÁRTALANÍTÁS. Amennyiben a jogszabályok ezt lehetővé teszik, Ön köteles kártalanítani és mentesíti a WDT-t, annak igazgatóit, tisztviselőit, munkavállalóit és megbízottjait, valamint a Licenctulajdonosokat minden igény, kereset és követelés tekintetében (ideértve a károkat, felelősségeket, kártérítéseket, bírságokat, ráfordításokat és észszerű mértékű jogi és könyvelési díjakat és költségeket is), amelyek a jelen Szerződés Ön általi megszegéséből vagy a Szoftverek Ön általi használatából vagy nem rendeltetésszerű felhasználásából erednek, illetve azzal kapcsolatosak. A WDT az ilyen igényekről, perekről és követelésekről köteles értesíteni Önt. A WDT fenntartja a jogot, hogy saját maga lássa el a védelmét és vegye át az ellenőrzést minden olyan, harmadik felet is érintő ügyben, amelyre a jelen pont szerinti kártalanítási kötelezettség érvényes. Ebben az esetben Ön vállalja, hogy a WDT észszerű kéréseinek megfelelően együttműködik az ilyen ügyekben való védekezésben. ÖN NEM KÖTELES KÁRTALANÍTANI ÉS MENTESÍTENI A WDT-T SEMMIFÉLE OLYAN IGÉNY, PER VAGY KÖVETELÉS TEKINTETÉBEN, AMELY A WDT SAJÁT GONDATLAN MAGATARTÁSA MIATT MERÜLT FEL.

27. JOGVITÁK ÉS VÁLASZTOTTBÍRÓSÁGI ELJÁRÁS.

HA ÖN AZ AMERIKAI EGYESÜLT ÁLLAMOKBAN ÉL (VAGY VÁLLALKOZÁSA ÜZLETVITELÉNEK ELSŐDLEGES HELYSZÍNE AZ EGYESÜLT ÁLLAMOKBAN VAN), KÉRJÜK, OLVASSA EL FIGYELMESEN A JELEN PONTOT, MERT JELENTŐS MÉRTÉKBEN ÉRINTHETI AZ ÖN JOGAIT, BELEÉRTVE A BÍRÓSÁGI KERESETEK BENYÚJTÁSÁHOZ VALÓ JOGÁT IS.

a. INFORMÁLIS VITARENDEZÉS. A Szoftverek Ön általi használatával kapcsolatos aggályaival a Western Digital Technologies, Inc., ATTN: Legal Department, 5601 Great Oaks Parkway, San Jose, CA 95119, U.S.A. címre írhat nekünk. A legtöbb probléma ezen az úton gyorsan megoldható. Ön és a WDT is vállalja, hogy minden tőle telhetőt megtesz az esetleges viták, igények, kérdések és nézeteltérések jóhiszemű, közvetlen tárgyalás és egyeztetés útján történő rendezésére, amely a perindítás, illetve a választottbírósági eljárás megindításának előfeltétele.

b. MEGÁLLAPODÁS A KÖTELEZŐ EREJŰ VÁLASZTOTTBÍRÓSÁGI ELJÁRÁSRÓL. Ha nem sikerül megállapodásra jutnunk a megoldást illetően a fenti 27. pont (a) bekezdése szerinti informális vitarendezés megkezdésétől számított hatvan (60) napon belül, akkor bármely Fél jogosult a jelen Szerződés rendelkezései szerint választottbírósági eljárást kezdeményezni. A jelen Szerződéssel (így többek között annak megkötésével, teljesítésével és esetleges megszegésével), a Szoftverekkel, az Eszközökkel vagy a Felek egymás közötti viszonyával kapcsolatos, bármilyen jogintézményen (beleértve többek között a szerződéses jogviszonyt, a szavatosságot, a hamis nyilatkozattételt, a csalást, a szerződésen kívüli károkozást, a szándékos károkozást, a jogszabályokat, a jogi előírásokat, a rendeleteket és más, jogi vagy méltányossági alapokat is) alapuló követeléseket a JAMS által lefolytatott, kötelező erejű választottbírósági eljárás útján, a JAMS egyszerűsített választottbírósági szabályai és eljárásai (Streamlined Arbitration Rules and Procedures) szerint kell rendezni, a csoportos keresetekre vonatkozó, illetve azokat lehetővé tevő szabályok és eljárások kizárásával. Mindkét Félnek joga van saját költségén jogi képviseletet igénybe venni a választottbírósági eljárás során. A Felek kötelesek a JAMS egyszerűsített választottbírósági szabályainak és eljárásainak megfelelően kijelölni egyetlen semleges választott bírót. A jelen Szerződés értelmezéséből, alkalmazhatóságából, hatályából, végrehajthatóságából vagy megfogalmazásából eredő jogviták tekintetében is a választott bíró jogosult eljárni, minden szövetségi, állami vagy helyi bíróság vagy egyéb közhatalmi szerv hatáskörének kizárásával. Ezen rendelkezés kiterjed azon jogvitákra is, amelyek a jelen Szerződés vélt vagy valós, teljes vagy részleges semmisségét vagy megtámadhatóságát érintik, a lenti 27. pont (d)-(f) bekezdéseiben foglaltak kivételével. Ön dönthet úgy is, hogy a választottbírósági meghallgatáson telefonkapcsolat útján vesz részt. A nem telefon segítségével lebonyolított tárgyalások helyszíne (az Ön választása szerint) az állandó lakóhelyéhez észszerű közelségben lévő, amerikai egyesült államokbeli helyszín, vagy az egyesült államokbeli Kaliforniában található Santa Clara megye. A választott bíró jogosult odaítélni bármiféle jogorvoslatot, amely a jogszabályok vagy méltányosság alapján bíróság által megítélhető lenne, beleértve a jogsértés megszüntetésére irányuló végzéseket is. A választott bíró ítéletét írásba kell foglalni, és tartalmaznia kell a lényeges megállapításokat és konklúziókat. A választott bíró ítélete a Felekre nézve kötelező, és bármely hatáskörrel rendelkező bíróság előtt érvényesíthető. A Felek megállapodnak abban, hogy a jelen 27. pont a Szerződés megszűnését követően is hatályban marad. A jelen Szerződés szerinti tranzakció államközi kereskedelmi ügyletnek minősül, így a jelen 27. pont értelmezése és végrehajtása tekintetében az Amerikai Egyesült Államok szövetségi választottbírósági törvénye (Federal Arbitration Act) az irányadó (9 U.S.C. § 1 és azt követő cikkek).

A JAMS választottbírósági eljárásra irányadó szabályai elérhetők a https://www.jamsadr.com/adr-rules-procedures weboldalon vagy az 1-800-352-5267 telefonszámon. Ha a választottbírósági eljárást Ön kezdeményezi, akkor amennyiben a választottbírósági eljárás elindításának díja meghaladja a kétszázötven USD-t (250 USD), úgy az ezen felüli költséget mi álljuk. Ha az eljárásindítási díj egy részét mi álljuk, akkor Önnek a választottbírósági eljárás megindítását kérő nyomtatvánnyal együtt kérelmet kell benyújtania a JAMS-hez a díjak kifizetése iránt, és mi intézkedünk a szükséges díjak megfizetéséről közvetlenül a JAMS felé. Emellett mi felelünk a választottbírósági eljárással kapcsolatban felmerülő összes egyéb költség megfizetéséért is, kivéve az Ön oldalán a jogi képviselettel és utazással kapcsolatban felmerülő, illetve más, saját zsebből biztosítandó, nem a JAMS részére fizetendő díjaknak és összegeknek minősülő költségeket. Önnek pervesztessége esetén sem kell megfizetnie a cégünk részéről felmerült díjakat és költségeket. Emellett kifizetjük a JAMS-nek az ahhoz szükséges összeget is, hogy az Ön részére megtéríthessék a 250 USD összegű eljárásindítási díjnak azt a részét, amely a rendes bíróság előtti perindítás díját esetlegesen meghaladja. Hacsak Ön és a WDT írásban másként nem állapodnak meg, a WDT által a jelen 27. pont alapján fizetendő díjak, költségek és kiadások mértékét a választott bíró állapítja meg.

A FELEK TISZTÁBAN VANNAK AZZAL, HOGY A JELEN KÖTELEZŐ EREJŰ RENDELKEZÉS HIÁNYÁBAN JOGUK LENNE BÍRÓSÁG ELŐTT PERT INDÍTANI, ÉS ESKÜDTSZÉK ELŐTT LEFOLYTATOTT ELJÁRÁSBAN RENDEZNI A JOGVITÁT. TISZTÁBAN VANNAK TOVÁBBÁ AZZAL IS, HOGY AZ ADATBETEKINTÉSHEZ VALÓ JOGUK A VÁLASZTOTTBÍRÓSÁGI ELJÁRÁSBAN SZŰKEBB LEHET, MINT A RENDES BÍRÓSÁG ELŐTT FOLYTATOTT ELJÁRÁSBAN.

c. LEMONDÁS A CSOPORTOS KERESETINDÍTÁSHOZ ÉS CSOPORTOS VÁLASZTOTTBÍRÓSÁGI ELJÁRÁSHOZ VALÓ JOGRÓL. ÖN ÉS A WDT IS VÁLLALJA, HOGY A VÁLASZTOTTBÍRÓSÁGI ELJÁRÁS LEFOLYTATÁSÁRA KIZÁRÓLAG EGYÉNI MINŐSÉGÜKBEN KERÜLHET SOR, CSOPORTOS KERESET VAGY MÁS CSOPORTOS ELJÁRÁS ÚTJÁN NEM. ÖN ÉS A WDT IS KIFEJEZETTEN LEMOND ARRÓL A JOGÁRÓL, HOGY CSOPORTOS KERESETET NYÚJTSON BE VAGY CSOPORTOS ALAPON FOLYAMODJON JOGORVOSLATÉRT, BELEÉRTVE AZ AMERIKAI EGYESÜLT ÁLLAMOKBELI SZÖVETSÉGI ÉS ÁLLAMI CSOPORTOS KERESETEKET ÉS A CSOPORTOS VÁLASZTOTTBÍRÓSÁGI ELJÁRÁST IS. Ha bármely bíróság vagy választott bíró azt állapítja meg, hogy a csoportos keresetindításhoz való jogról való – jelen bekezdés szerinti – lemondás bármilyen okból érvénytelen vagy érvényesíthetetlen, vagy hogy lefolytatható csoportos választottbírósági eljárás, akkor a 27. pont fenti (b) bekezdése szerinti választottbírósági rendelkezés teljeskörűen érvénytelennek és semmisnek tekintendő, továbbá úgy tekintendő, hogy a Felek a jogviták választottbírósági rendezéséről nem állapodtak meg.

d. KIVÉTEL AZ AMERIKAI EGYESÜLT ÁLLAMOK KIS ÉRTÉKŰ KÖVETELÉSEKKEL FOGLALKOZÓ BÍRÓSÁGAIHOZ BENYÚJTOTT KERESETEK. A Feleknek a jogviták választottbírósági eljárás útján történő megoldására vonatkozó megállapodásának sérelme nélkül, kis értékű követelés fennállása esetén bármelyik Fél jogosult egyedi keresetet benyújtani az Amerikai Egyesült Államok ilyen követelésekre illetékességgel és hatáskörrel rendelkező bíróságára.

e. KIVÉTEL A KALIFORNIAI PRIVATE ATTORNEYS GENERAL ACT (PAGA) ALAPJÁN INDÍTOTT ELJÁRÁSOK. A Feleknek a jogviták választottbírósági eljárás útján történő megoldására vonatkozó megállapodásának sérelme nélkül, Kalifornia magánjogi ügyészekről szóló törvénye (Private Attorneys General Act) alapján felmerülő követelés tekintetében bármely Fél fordulhat bírósághoz jogorvoslatért.

f. KIVÉTEL SZELLEMI TULAJDONHOZ FŰZŐDŐ JOGOKAT ÉRINTŐ KÖVETELÉSEK. A Feleknek a jogviták választottbírósági eljárás útján történő megoldására vonatkozó megállapodásának sérelme nélkül, bármely Fél jogorvoslatért folyamodhat a bíróság előtt bármely olyan követelés tekintetében, amely (i) üzleti titkok, (ii) szabadalmak, (iii) szerzői jogok vagy (iv) védjegyek érvényesítésével, megsértésével vagy érvényességével kapcsolatos. A 27. pont (b) bekezdésében meghatározott, hatáskör kijelölésére vonatkozó rendelkezés érvényét nem korlátozva, a Felek megállapodnak, hogy nem választott bíró, hanem bíróság dönt arról, hogy egy adott követelés a fenti négy kivétel valamelyike szerint minősül-e.

g. 30 NAP A VÁLASZTOTTBÍRÓSÁGI ELJÁRÁS KIZÁRÁSÁRA VALÓ JOG GYAKORLÁSÁRA. Ön kivonhatja magát a jelen, választottbírósági vitarendezésre vonatkozó megállapodás alól, ha a jelen Szerződés Ön általi elfogadásától, illetve a jelen 27. pont szerinti választottbírósági vitarendezésre vonatkozó megállapodás bármely későbbi módosításától számított harminc (30) napon belül levelet küld a Western Digital Technologies, Inc., ATTN: Legal Department, 5601 Great Oaks Parkway, San Jose, CA 95119, U.S.A. címre. A választottbírósági vitarendezés kizárására vonatkozó levelének tartalmaznia kell az Ön (i) nevét, (ii) felhasználónevét, (iii) postacímét, (iv) e-mail-címét, és (v) arra vonatkozó kifejezett kérését, hogy ki kívánja vonni magát a jelen 27. pont szerinti választottbírósági vitarendezésre vonatkozó megállapodás alól. Ha a fenti eljárást követve kivonja magát a jelen választottbírósági vitarendezésre vonatkozó megállapodás alól, az nem érinti a Szerződés egyéb rendelkezéseit, és azok továbbra is irányadók maradnak a Szoftverek Ön által történő használatára.

h. JOGVESZTŐ HATÁRIDŐ. A FELEK KÖZÖTT FELMERÜLŐ BÁRMELY ÜGY AZONNALI ÉS KÖZVETLEN MEGOLDÁSA ÉRDEKÉBEN A FELEK MEGÁLLAPODNAK, HOGY BÁRMELY, A JELEN SZERZŐDÉS ALAPJÁN FELMERÜLŐ KÖVETELÉS TEKINTETÉBEN A VÁLASZOTTBÍRÓSÁGI VAGY KIS ÉRTÉKŰ PERES ELJÁRÁS KEZDEMÉNYEZÉSÉRE A KÖVETELÉS ELSŐ FELMERÜLÉSÉNEK IDŐPONTJÁTÓL SZÁMÍTOTT EGY ÉV ÁLL RENDELKEZÉSRE; EZEN JOGVESZTŐ HATÁRIDŐ ELMULASZTÁSA ESETÉN AZ ADOTT KÖVETELÉS VÉGLEG LEZÁRTNAK TEKINTENDŐ.

28. NYÍLT FORRÁSKÓDÚ SZOFTVER. A jelen Szerződés alapján felhasználásra engedélyezett Szoftverek nyílt forráskódú szoftvereket is magukban foglalhatnak, amelyekre nyílt forráskódú licencfeltételek vonatkoznak. Bármely ellenkező értelmű rendelkezés ellenére, az érintett nyílt forráskódú szoftverek használata a vonatkozó nyílt forráskódú licencfeltételeknek az érintett licenctulajdonos által megkövetelt mértékben való betartásához kötött. A WDT a vonatkozó nyílt forráskódú szoftverek tekintetében támogatást nem biztosít.

29. TÁMOGATÁS. A Szoftvereket érintő kérdésekben kérjük, keresse fel a WDT weboldalán az Ön termékéhez kapcsolódó, megfelelő támogatási fórumot, vagy lépjen kapcsolatba a WDT-vel a https://www.westerndigital.com/support oldalon keresztül.

30. IRÁNYADÓ JOG.

A jelen Szerződés nem tartozik az Egyesült Nemzeteknek az áruk nemzetközi adásvételi szerződéseiről szóló egyezményének hatálya alá.

HA ÖN AZ AMERIKAI EGYESÜLT ÁLLAMOKBAN ÉL (VAGY VÁLLALKOZÁSA ÜZLETVITELÉNEK ELSŐDLEGES HELYE AZ AMERIKAI EGYESÜLT ÁLLAMOKBAN VAN): Ha a 27. pont eltérően nem rendelkezik, a jelen Szerződéssel, a Szoftverekkel, valamint a Felek egymás közti viszonyával kapcsolatban felmerülő követelésekre Kalifornia állam jogszabályai az irányadók, a kollíziós jogi rendelkezések kizárásával.

HA ÖN AZ AMERIKAI EGYESÜLT ÁLLAMOKON KÍVÜLI ORSZÁGBAN ÉL (VAGY VÁLLALKOZÁSA ÜZLETVITELÉNEK ELSŐDLEGES HELYE AZ EGYESÜLT ÁLLAMOKON KÍVÜL VAN): A jelen Szerződéssel, a Szoftverekkel, valamint a Felek egymás közti viszonyával kapcsolatosan felmerülő követelésekre az Ön lakóhelye szerinti ország jogszabályai az irányadók.

31. KIZÁRÓLAGOS ILLETÉKESSÉG PERES ELJÁRÁSBAN.

HA ÖN AZ AMERIKAI EGYESÜLT ÁLLAMOKBAN ÉL (VAGY VÁLLALKOZÁSA ÜZLETVITELÉNEK ELSŐDLEGES HELYE AZ AMERIKAI EGYESÜLT ÁLLAMOKBAN VAN): Amennyiben a 27. pontban meghatározott, választottbírósági eljárásra vonatkozó rendelkezések nem alkalmazandók, illetve ha Ön kivonta magát azok alól, úgy a Felek megállapodnak, hogy a köztük felmerülő jogvitákkal kapcsolatos kereseteket a Kalifornia állambeli Santa Clara megye állami, illetve szövetségi bíróságaihoz kell benyújtani (a kis követelésekkel foglalkozó bíróságokhoz benyújtandó keresetek kivételével, amelyek benyújthatók az Ön lakhelye szerinti országban). A Felek a köztük felmerülő peres ügyek rendezésére – a kis követelésekkel foglalkozó bíróságokhoz benyújtandó keresetek kivételével – kifejezetten a Kalifornia állambeli Santa Clara megye bíróságainak kizárólagos illetékességét kötik ki. A jelen Szerződéssel kapcsolatos peres eljárás esetére a Felek megállapodnak, hogy a jogszabályok által megengedett legteljesebb mértékig lemondanak az esküdtszék előtti eljáráshoz való jogukról, kivéve, ha az esküdtszék előtti eljáráshoz való jogról történő lemondás a vonatkozó jogszabályok értelmében nem megengedett.

HA ÖN AZ AMERIKAI EGYESÜLT ÁLLAMOKON KÍVÜLI ORSZÁGBAN ÉL (VAGY VÁLLALKOZÁSA ÜZLETVITELÉNEK ELSŐDLEGES HELYE AZ EGYESÜLT ÁLLAMOKON KÍVÜL VAN): A jelen Szerződéssel, a Szoftverekkel, valamint a Felek egymás közti viszonyával kapcsolatban felmerülő követelések tekintetében az Ön lakóhelye szerinti ország bíróságai illetékesek.

32. ÉRVÉNYESÍTHETŐSÉG. Ha a jelen Szerződés bármely rendelkezése érvényesíthetetlennek vagy érvénytelennek minősülne, akkor az érintett rendelkezést az eredeti céljához lehető legközelebb álló módon kell értelmezni, vagy semmisnek kell tekinteni az ahhoz szükséges legkisebb mértékben, hogy a Szerződés egyébként teljeskörűen hatályban és érvényben maradhasson.

33. TELJES MEGÁLLAPODÁS. A jelen Szerződés a Felek közötti teljes és kizárólagos megállapodást tartalmazza, és a köztük a Szerződés tárgyában korábban létrejött minden írásbeli és szóbeli megállapodás és közlés helyébe lép, valamint azokat érvényteleníti. A jelen Szerződés alkalmazásában az „ideértve”, „beleértve” és hasonló értelmű kifejezések az őket követő felsorolás példálózó, azaz nem kizárólagos jellegét jelölik, és nem értelmezhetők úgy, mintha az őket megelőző állítás általános érvényét korlátoznák.

34. A FELEK JOGVISZONYA. Jelen Szerződés nem keletkeztet megbízási jogviszonyt, partnerséget, közös vállalatot vagy foglalkoztatási jogviszonyt a Felek között, és Ön nem jogosult a WDT nevében kötelezettséget vállalni.

35. ÁTRUHÁZÁS. Ön a jelen Szerződést a WDT előzetes, írásbeli engedélye nélkül nem ruházhatja át másra. Ez alól kivételt képez, ha az Ön által képviselt fél egy társaság vagy más jogi személy. Ebben az esetben egyesülés vagy átszervezés esetén, valamint ha Ön vállalati eszközeit vagy azok lényeges részét egy másik társaság felvásárolja, Ön átruházhatja a jelen Szerződést, de erről a WDT-t 30 napra előre értesítenie kell. A WDT a jelen Szerződést akár részben, akár egészében jogosult korlátozás nélkül átruházni, illetve átadni.

36. ÉRTESÍTÉSEK. A WDT által a jelen Szerződés szerinti értesítések (beleértve a Szerződés módosítására vonatkozó értesítéseket is) közölhetők e-mail, a WDT weboldalán való közzététel vagy a terméken belüli értesítés útján. Ön elfogadja, hogy az általunk elektronikus úton megküldött értesítések a jogi kommunikációra vonatkozó követelményeket kielégítőnek tekintendők.

37. JOGLEMONDÁS KIZÁRÁSA. Ha a WDT valamely jelen Szerződés szerinti jog gyakorlását vagy a jelen Szerződés bármely rendelkezésének érvényesítését elmulasztja, az nem tekinthető az adott jogról vagy rendelkezésről való lemondásnak. Bármely vonatkozó jogról vagy rendelkezésről való lemondás kizárólag írásban, a WDT megfelelően felhatalmazott képviselője által aláírt formában érvényes.

38. A FELEK ÉSZSZERŰ BEFOLYÁSÁN KÍVÜL ESŐ KÖRÜLMÉNYEK. Egyik fél sem követ el szerződésszegést, valamint nem felelős a teljesítését érintő késedelem, hiba, hiányosság vagy a teljesítés elmaradásért, ha az közvetlenül vagy közvetve az adott fél észszerű ellenőrzési körén kívül eső okból következik be.

39. APPLE-FELHASZNÁLÓKRA VONATKOZÓ KÜLÖN RENDELKEZÉSEK. A jelen Szerződés ezzel ellentétes rendelkezéseitől függetlenül, ha Ön Apple, Inc. (a továbbiakban: „Apple”) által gyártott eszközön használja a Szoftvereket, arra a jelen pontban meghatározott további feltételek érvényesek. Ön tudomásul veszi és elfogadja, hogy: a jelen Szerződés kizárólag Ön és a WDT között jön létre, és az Apple abban Félként nem szerepel, továbbá kizárólag a WDT – és nem az Apple – felel a Szoftverekért és azok tartalmáért, a jelen Szerződésben meghatározott keretek között; a jelen Szerződés 5. pontjában meghatározott licenc a Szoftverek Ön tulajdonában vagy kezelése alatt álló bármely Apple terméken való – az Apple App Store Szerződési feltételeiben meghatározott Felhasználási szabályok által megengedett – használatára vonatkozó, át nem ruházható licenc, azzal, hogy a Szoftvereket az Apple Family Sharing szolgáltatásban a megvásárló személyhez kapcsolt más fiókokkal is elérhetik, megszerezhetik és használhatják; a WDT a Szoftverekkel kapcsolatos karbantartási és támogatási szolgáltatások biztosításáért kizárólag a jelen Szerződésben, illetve a vonatkozó jogszabályokban meghatározott mértékig felel, és az Applenek semmiféle kötelezettsége nincs arra, hogy a Szoftverekkel kapcsolatosan bármiféle karbantartási vagy támogatási szolgáltatást nyújtson; ha a Szoftverek valamely alkalmazandó szavatossági előírásnak nem felelnek meg, akkor Ön értesítheti erről az Applet. Ebben az esetben az Apple visszatéríti Önnek a Szoftverek vételárát, és az Apple a vonatkozó jogszabályok által megengedett legteljesebb mértékben mentesül a további szavatosságvállalási kötelezettség alól a Szoftverek tekintetében. Ezen túlmenően a WDT felel bármely egyéb esetleges követelésért, kárért, felelősségért, kártérítésért, költségért és ráfordításért, amelyek valamely alkalmazandó és a jelen Szerződésben ki nem zárt szavatossági előírás megsértéséből erednek; amennyiben a jelen Szerződés még nem zárta ki, továbbá a fenti 27. pont rendelkezéseinek figyelembevételével a WDT – és nem az Apple – felel az Ön vagy valamely harmadik fél által előadott, a Szoftverekkel, illetve a Szoftverek Ön általi birtoklásával, illetve használatával kapcsolatos bármely követelés vagy kifogás kezeléséért, ideértve a termékfelelősségi követeléseket, a Szoftverrel kapcsolatos kifogásokat, amelyek szerint az nem felel meg valamelyik vonatkozó jogi vagy szabályozási előírásnak, továbbá a fogyasztóvédelmi és hasonló jogszabályokon alapuló követeléseket is; amennyiben a jelen Szerződés még nem zárta ki, továbbá a fenti 27. pont rendelkezéseinek figyelembevételével kizárólag a WDT – és nem az Apple – felel bármiféle szellemi tulajdonhoz fűződő joggal kapcsolatos követelés kivizsgálásáért, az azzal szembeni védekezésért, annak rendezéséért és kiváltásáért; továbbá az Apple és az Apple leányvállalatai a jelen Szerződés harmadik fél kedvezményezettjeinek minősülnek, és ha Ön a jelen Szerződés rendelkezéseit elfogadja, akkor az Apple harmadik fél kedvezményezettként jogosult (és úgy tekintendő, hogy ezt a jogot elfogadta) a Szerződést Önnel szemben érvényesíteni.

Utoljára módosítva: 2019. október